OpenLLM-France/wikimedia huggingface dataset:
# 3 di ghjennaghju

U 3 di ghjennaghju hè u 3$^u$ ghjornu di l'annu in u calendariu gregurianu. Restanu 362 ghjorni à a fine di l'annu (363 sì hè bisestile).

## Nascite

* 106 n. à C. - Marcu Tulliu Cicerone, filosofu è avucatu latinu

## Celebrazioni
### Santi

Santa Ghjenuveffa.
Ghjenuveffa hè nata "in vicu Nemptu doro", l'attuale cità di Nanterre in u dipartimentu di i Hauts-de-Seine.
Dopu à a morte di i genitori, si ne hè andata à stà cù a cumare in a capitale gallica di i Parisii. Custì, pè u più, campava rinchjusa. Avia u donu di leghje in e cuscenze, è di tranquillizà l'esaltati. U rè Childericcu, è u figliolu Clodoveu, avianu, per ella, assai cunsiderazione.
U miraculu hè chì, issa donna, senza appartene à una famiglia di signori, abbia avutu tanta influenza nantu à l'evenimenti di l'epica. Pretendenu chì sì Attila, u rè di i Uni, fù battutu, fù grazia à ella. In l'annu 451, Attila avia invasu a Gallia, è i Parisii vulianu abandunà a capitale. Ghjenuveffa l'hà impediti di parte dicendu: "in altrò ùn serete micca più preservati". E' si messe à pregà. I Uni cambionu strada, andetenu versu Aurelianoru, l'attuale Orléans, è funu disfatti à i Campi Catalonichi.
Ghjenuveffa hè morta à 80 anni, versu l'annu 500.
Etimolugia: da u germ. "gen" (giovana?) è "waiba" (donna).
Nomi: Geneviève, Genevièvre, Genovefa, Genoveva, Genovevo, Geva, Ghjenuveffa, Gina, Ginette, Ginou, Guenia, Guenièvre, Guenovefa, Veni, Veno.
Paesi è cità: Nanterre, Parigi (trasl. 28 uttobre).
Prutezzione: pulizzeri, gendarmi, accuglitrici in l'aviazione.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 3 di settembre

U 3 di settembre hè u 246esimu ghjornu (u 247esimu ghjornu s'è l'annata hè bisesta) di u calendariu gregorianu.

## Nascite

- 1947: Mario Draghi, ecunumista è puliticu talianu.

## Celebrazione
### Feste
### I Santi

Santu Gregoriu.
Gregoriu, natu in Roma versu l'annu 540, hè mortu in 604.
A' 32 anni, era statu fattu prefettu di Roma. Trè anni dopu, si facia frate è, di a so casa - un riccu casamentu - ne facia un cunventu.
A' 40 anni, era imbasciadore di a Santa Sede in Custantinopuli.
U 3 sitetmbre di l'annu 590 hè elettu papa. Hè unu di i più famosi trà quelli chì anu guvernatu a Santa Chjesa: hà rifurmatu a disciplina ecclesiastica, hà permessu à i frati di San Benedettu di multiplicassi, hà fattu a guerra à i scismatichi d'Africa è di Gallia, è hà mandatu à Santu Agustinu in Inghilterra per cunverte i Sassoni chì ci si eranu stabiliti dopu à a caduta di l'imperu rumanu. In Roma, avia creatu una scola di cantori chì fece u successu, in Italia è in altrò, di un novu cantu: u gregurianu.
Gregoriu hà lasciatu libri è lettere. Qualchiduna di isse lettere cuncernanu a Corsica. Parlanu di e dioccesi di Sagone, Aleria è Aiacciu, di un vescu di Tainum (chì purebbi esse Tavagna). Si sà, secondu isse lettere, chì a religione di unipochi di Corsi era sempre l'adurazione di u legnu è di a petra.
Etimolugia: da u gr. "Egrégorein" (chì ghjè svegliulu).
Casate: Gregori, Gregory;
Nomi: Gore, Gorius, Görres, Greagoir, Greer, Greg, Greger, Gregg, Gregh, Grégoire, Gregoor, Gregor, Grégori, Gregoria, Grégorine, Gregorio, Gregoriu, Grégorius, Grégory, Grels, Grigori, Grinia, Griogair, Grioghar, Jerina, Jorina, Joris.
Paesi è cità: Granata, Petershausen. In Corsica: u 3 sittembre hè festa patrunale in Grussettu Prugna duve, da u 1912, una dispensa di u papa li permette di celebrà a festa di San Cisariu.
Prutezzione: Gregoriu hè u santu patrone di i cantori, di i cantarini, di i musicanti è di i sculari.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 3 di ferraghju

U 3 di ferraghju hè u 34$^u$ ghjornu di l'annu in u calendariu gregurianu. Restanu 331 ghjorni à a fine di l'annu (332 sì hè bisestile).

## Celebrazioni
### Santi

A Gola. Santu Biasgiu.
Biasgiu era un Armenu di u seculu quartu, fattu vescu di Sebbaste, l'attuale cità di Sivas, in Turchia.
Certi pretendenu ch'ellu hè statu laceratu da un erpice in ferru. Cusì hè diventatu u Santu Patrone di i carminadori è di i tissaghjoli.
D'altri dicenu chì u so palazzu viscuvile era una grotta à meza furesta. A' chì avia bisognu d'ellu, venia à vedelu custì. Venianu soprattuttu animali malati, è ellu i guaria cù un semplice gestu di benedizzione. Quand'ellu pregava, l'animali stavanu tranquilli aspettendu ch'ellu finisca.
Un ghjornu, Agricola, u guvernatore di a Cappadocia, avendu bisognu di bestie feroce pè u circulu duv'elli lampavanu i cristiani, mandò i so cacciadori à batte a furesta. Issi cacciadori anu trovu un attruppamentu d'orsi, tigri è leoni... è à Biasgiu.
Messu in prigiò, Biasgiu cuntinuveghja à fà i miraculi. Rende, à una povera donna, u purchettu pigliatu da u lupu. Caccia da a gola di una zitella a lisca ch'ella si avia ingullitu è chì a stufulava.
Agricola prova à falli rinnegà a so fede, ma ùn ci riesce. Allora dà ordine di annegallu. Accantu, ci era un stagnu. Biasgiu s'avanza, è marchja nantu à l'acque sfidendu i pagani di fanne altr'è tantu. Un anghjulu u face vultà dicendu chì devia merità a curona di i martiri. Quand'ellu tocca terra, i suldati u inguantanu è u scapanu.
Etimolugia: da a casata latina "Blaesus", cù u significatu: chì tartagliuleghja.
Casate: Baggioni, Biaggi, Biaggini, Biaggioli, Biaggioni, Blasi, Blasini.
Nomi: Biasginu, Biasgiolu, Biasgiu, Blaise, Blaisette, Blas, Blasius, Bleaz, Blésilla, Vlas.
Paesi è cità: Cento, Cadogno. In Corsica: Calinzana, Cursoli (cumuna di Cambia), Ghjuncaghju, Fucichja, u Poghju Marinacciu.
Prutezzione: mali di gola.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 3 di marzu

U 3 di marzu hè u 62$^u$ ghjornu di l'annu (u 63$^u$ sì hè bisestile) in u calendariu gregurianu. Restanu 303 ghjorni à a fine di l'annu.

## Celebrazioni
### Santi

Santu Marinu.
Marinu era un legiunariu di a Cesarea Marittima, capilocu di a Palestina occupata da i Rumani.
Era un bon suldatu, è l'avianu fattu cinturione, vene à dì ch'ellu avia u cumandu di centu fantacini.
A regula vulia chì, nanzu d'occupà e so nove funzioni, devia sacrificà à i dii pagani. Ellu chì si era fattu cristianu, ricusò. U ghjudice li dete trè ore di riflessione. Isse trè ore, Marinu e passò à pregà. Dopu, cum'ellu era sempre decisu à ùn rinnegà a so fede, l'anu tagliatu u capu. Era versu l'annu 262.
Un altru Marinu, chì campava à u seculu settimu, hè festighjatu u 4 sittembre in a cità è republica di San Marinu.
Etimolugia: da u lat. "marinus" (di u mare).
Casate: Marini
Nomi: Marin, Marina, Marine, Marinetta, Marinette, Marini. Marinu.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 3 nuvembri

U 3 nuvembri hè u 307esimu ghjornu (u 308esimu ghjornu s'è l'annata hè bisesta) di u calendariu gregorianu.

## Evenimenti

* 1868: Ulysses S. Grant hè elettu Presidente di i SUA.
* 1896: William McKinley hè elettu Presidente mericanu.

## Morte

* Henri Matisse (* Le Cateau-Cambrésis, 31 di dicembre 1869; † Nizza, 3 di nuvembri 1954)

## Celebrazione
### I Santi

Santa Laurina.
Laurina, vergine è martira, hè una santa corsa di l'epica di santa Divota. Serebbi nata in Aleria. In Aleria esistia una chjesa di Santa Laurina. U titulu era appicciatu à un canunicatu. D'altre chjese eranu in Omessa, Corti, Vivariu è Corscia.
Ghjambattista Imperiali, vescu d'Aleria in Cervioni, hà alzatu a festa in ritu doppiu di prima classa cù uttava.
Etimolugia, casate è nomi: Cf Lurenzu (10 agostu).

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 3 di ghjugnu

U 3 di ghjugnu hè u 154esimu ghjornu (u 155esimu ghjornu s'è l'annata hè bisesta) di u calendariu gregorianu.

## Nascite

- 1946 - Eddie Holman, cantadore americanu. - 1986 - Rafael Nadal, tennista spagnolu.

## Celebrazione
### Feste
### I Santi

Santu Gavinu d'Irlanda. Santu Carlu Luanga.
Gavinu hè mortu l'annu 618, in l'abbazia di Glendalug, vicinu à Dublinu, una abbazia ch'ellu avia creatu 68 anni nanzu.
A' chì andava sette volte in pelegrinaggiu in Glendalug, vincia indulgenze quant'è andà in Roma. Cusì dicianu in Irlanda ma, in Roma, u cleru è l'osteriarii dicianu chì ùn era vera.
A legenda di San Gavinu hè magnifica. Contanu chì a so vita fù veradimente santa, à tal puntu chì, quand'ellu traversava una furesta, l'arburi li facianu riverenza, i leoni è i lupi si indinuchjavanu. I primi tempi di issa vita santa, Gavinu era statu sette anni arrittu, fermu, braccie sparte, senza manghjà, è pregava senza avvedesi chì l'ocelli venianu à fà i so nidi è à cuvà e so ove in e so mani.
Etimolugia: da u vechju gallese "gwalchmai" (falcu di piaghja).
Casate: Galvani, Gavini.
Nomi: Galvan, Galvano, Galvanu, Gauvain, Gauvin, Gauwe, Gavan, Gaven, Gavin, Gavino, Gavinu, Gawain, Gawen, Gouke,
Carlu Luanga è cumpagni, marturiati in u 1886 è u 1887, in l'Uganda, sò i primi martiti cristiani di l'Africa nera.
In u 1880, i Patri Bianchi volsenu evangelizà l'Uganda. U rè di issu paese i lasciò fà ma, u so succesore, chì gjera un marcante di schjavi, ùn l'intendia micca cusì. Un ghjornu chì i so schjavi cristianizati ricusonu di sutisfà i so vizii, i fece brusgià à picculu focu cù Carlu Luanga. Eranu 19. U papa Paulu Sestu l'hà canunizati in u 1964.
Etimolugia, casate è nomi: Cf Carlu Boromeo (4 nuvembre).

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 3 di lugliu

U 3 di lugliu hè u 184esimu ghjornu (u 185esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Tumasgiu, l'Apostulu.
Tumasgiu era l'Apostulu curaggiosu. Quandu Ghjesù sebbe chì Lazaru era mortu, volse andà in Bettania, accantu à Ghjerusalemme, per cunsulà e surelle.
- "O Maè, ùn andà - dissenu a più parte di l'Apostuli -, chì, quallà, i Ghjudei anu da tumbatti à petrate".
Tumasgiu, ellu, disse:
- "Andemu ancu noi, è murimu cun ellu, postu ch'ellu vole more".
Tumasgiu era dinù l'Apostulu chì vulia vede è tuccà. U fattu hè contu in u Vangellu secondu San Ghjuvanni:
Dopu à a Risurezzione, Ghjesù si fece vede à Maria è à i discepuli. Ma Tumasgiu ùn ci era è, quand'elli li cuntonu u fattu, ùn u volse crede. Disse: "S'o ùn vegu in e so mani e marche di i chjodi, s'o ùn mettu u ditu in u ciottu lasciatu da i chjodi è a manu in a ferita di e coste, ùn a possu crede".
Ottu ghjorni dopu, Ghjesù vultò. Entrò in casa à porte serrate, è disse: "Pace à voi". E' po chjamò à Tumasgiu: "O Tumà, porghji u ditu è tocca e mio mani. Porghji ancu a manu è mettila in a ferita di e mio coste. E' ùn sie increduculu; anzi, sie credente".
E' po disse: "Ai vistu è ai credutu. Beati quelli chì ùn anu vistu è chì anu credutu".
Ci sò chì pensanu chì, dopu à e Penticoste, Tumasgiu hè andatu à evangelizà l'Indie. U fattu hè chì, ancu oghje, in u Deccanu, ci hè una chjesa cù un ritu venutu da a Siria. I credenti sò centinare di mila. I chjamanu: "I Cristiani di San Tumasgiu".
Etimolugia: da l'aramaicu "toma" (picciaiu).
Casate: Toma, Tomasi, Tomasini, Tomi, Tommasi, Tommasini.
Nomi: Dehmel, Foma, Foma, Fomaïda, Khoma, Maas, Macey, Masetto, Maso, Massey, Tam, Tammy, Thoma, Thomas, Thomase, Thomasin, Thomasine, Thomasje, Thomé, Thömel, Thomelin, Thoms, Thum, Tom, Tomas, Tomàs, Tomasa, Tomasi, Tomasina, Tomaso, Tomé, Tomè, Tommie, Tommy, Toms, Tumasgia, Tumasgiu, Tumasina, Tumè, Tummasgiu.
In Corsica, u nome Tumasgiu hè datu à u catinu, è Tumasginu à Carnavà. Perchè?
Paesi è cità: Portugallu, Moa, Riga, Méliapor. In Corsica: Belgudè, Eccica Suarella, Lopigna, Pastricciola.
Prutezzione: esperti, luseri, stimadori.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 3 di maghju

U 3 di maghju hè u 123esimu ghjornu (u 124esimu ghjornu s'è l'annata hè bisesta) di u calendariu gregorianu.

## Celebrazione
### Feste

Invenzione di a Croce.
L'Invenzione di a Croce hè celebrata per ricurdà u ritruvamentu di a Santa Croce, l'annu 326, per opera di Santa Lena, a mamma di l'imperatore Custantinu.

### I Santi

I Santi Filippu è Ghjacumu.
Filippu, l'apostulu, era di Betsaida, in Palestina, cum'è Andria è Petru. Avia almenu trè figliole. Serebbi mortu à l'età di 87 anni, versu l'annu 90. A' chì dice ch'ellu hè mortu di vechjaia, à chì dice ch'ellu hè statu crucifissatu à capu in ghjò.
In a seratinata di u Ghjovi santu, Filippu avia dettu à Ghjesù: "Signore, facci vede u Patre". Ghjesù rispose: "Quellu chì hà vistu à mè, hà vistu u Patre. Sappie chì u Patre hè bravu, misericurdiosu, è fidu cum'è mè. Per taglialla à l'accorta, diceraghju chì u Patre hè Amore".
Etimolugia: da u grec "philo" (amicu, chì tene caru) è "hippos" (cavallu).
Casate: Filipetti, Filippacci, Filippetti, Filippi, Filippini.
Nomi: Bine, Felipa, Felipe, Filia, Filiouchka, Filip, Filipa, Filipka, Filipp, Filippa, Filippina, Filippo, Filippu, FilleFippe, Fliep, Flippie, Fülop, Fulp, Lipa, Lipp, Lipperle, Lippo, Lippus, Lips, Lüppo, Phil, Philipe, Philipp, Philippa, Philippe, Philippine, Philippus, Phillie, Philp, Pilib, Pinchen, Pip, Pippa, Pippa, Pippo.
Paesi è cità: Uruguai. ìn Corsica: Aghjone
Ghjacumu, l'apostulu, dettu u Minore, per ùn cunfondelu cù l'altru apostulu, Ghjacumu u Maiore fattu tumbà da Erode, serebbi statu u primu vescu di Ghjerusalemme, lampatu da u pinaculu di u Tempiu, è difinitu à bastunate versu l'annu 62. U Vangellu dice ch'ellu era u figliolu d'Alfeu.
Etimolugia: da l'ebreu "ya'aqob" (favuritu da Diu).
Casate: Giacobbi, Giacobetti, Giacomelli, Giacometti, Giacomi, Giacomini, Giacomoni, Giacopetti, Zacchi (per via di l'abreviatu Giaccu)
Nomi: Bine, Cob, Cobb, Cobie, Cootje, Diego, Diegu, Ghjacuma, Ghjacumetta, Ghjacumina, Ghjacumu, Giaccobe, Giaccu, Giacobo, Giacomina, Giacomo, Giacopo, Hamish, Iacovo, Iago, Iakov, Ib, Jaak, Jaakje, Jaap, Jabikje, Jachimo, Jack, Jackaleen, Jackaline, Jackalyn, Jäckel, Jacket, Jackie, Jacky, Jacob, Jacoba, Jacobä, Jacobien, Jacobina, Jacobine, Jacobo, Jacobus, Jacolyn, Jacomus, Jacotte, Jacquelene, Jacqueline, Jacquelyn, Jacques, Jacquetta, Jacquette, Jacquine, Jacquot, Jacquotte, Jäggi, Jago, Jaime, Jake, Jakez, Jakke, Jakkie, Jakob, Jakobus, Jakoos, Jakop, Jakou, Jakovkha, Jakub, James, Jamesa, Jamesina, Jamie, Japijke, Jayme, Jékabs, Jem, Jeppe, Jim, Jimmie, Jimmy, Joggi, Keube, Köb, Koba, Kobes, Köbes, Kobus, Koeeb, Koot, Kotie, Kouig, Kuba, Santiago, Seamus, Shack, Tiago, Tjakob, Yacha, Zjak.
Paesi è cità: Urugai. In Corsica: Aghjone.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# David Bowie

'Ssu artìculu hè in custruzzione. Pudete cuntribuisce à a so redazzione.
David Bowie, nome d'arte di David Robert Jones (natu in u quartiere di Brixton, Londra, 8 di ghjennaghju 1947 – mortu in New York, 10 di ghjennaghju 2016), hè statu un musicante è ancu attore inglese.

## Biugrafia

Dopu avè avutu un grande successu cume cantadore solistu, à a mità di l'anni 1970 hà principiatu a carriera d'attore incù filmi chì ani avutu un bon sucessu palisendu u so talentu poliedricu.

## Discugrafìa
### Albumi

* 1967 - David Bowie
* 1969 - Space Oddity
* 1970 - The Man Who Sold the World
* 1971 - Hunky Dory
* 1972 - The Rise And Fall Of Ziggy Stardust And The Spiders From Mars
* 1973 - Aladdin Sane
* 1973 - Pin-Ups raccolta di cover
* 1974 - Diamond Dogs
* 1975 - Young Americans
* 1976 - Station to Station
* 1977 - Low
* 1977 - "Heroes"
* 1979 - Lodger
* 1980 - Scary Monsters (and Super Creeps)
* 1983 - Let's Dance
* 1984 - Tonight
* 1987 - Never Let Me Down
* 1993 - Black Tie White Noise
* 1993 - The Buddha of Suburbia
* 1995 - 1.Outside
* 1997 - Earthling
* 1999 - hours...
* 2002 - Heathen
* 2003 - Reality
* 2013 - The Next Day
* 2016 - Blackstar

## Tin Machine

* 1989 - Tin Machine
* 1991 - Tin Machine II

## Filmugrafia
### Attore di sinemà

* The Man Who Fell on Earth (1976), di Nicolas Roeg
* Schöner Gigolo, Armer Gigolo (1979), di David Hemmings
* Christiane F.: Wir Kinder vom Bahnhof Zoo (1981), d'Ulrich Edel
* The Hunger (1983), di Tony Scott
* Merry Christmas Mr. Lawrence (1985), di Nagisa Oshima
* Yellowbeard (1983), di Mel Damski
* Jazzin' For Blue Jean (1984), di Julien Temple
* Into The Night (1985), di John Landis
* Absolute Beginners (1986), di Julien Temple
* Labyrinth (1986), di Jim Henson
* The Last Temptation of Christ (1988), di Martin Scorsese
* The Linguini Incident (1991), di Richard Shepard
* Twin Peaks - Fire Walks with Me (1992), di David Lynch
* Basquiat (1996), di Julian Schnabel
* Il mio West (1998), di Giovanni Veronesi
* Everybody Loves Sunshine (1999), d'Andrew Goth
* Mr. Rice's Secret (2000), di Nicholas Kendall
* Zoolander (2001), di Ben Stiller
* The Prestige (2006), di Christopher Nolan
* Bandslam - High School Band (2009), di Todd Graff

### Documentari

* Ziggy Stardust and the Spiders from Mars (1973)
* Cracked Actor (1974) (BBC)
* Group Madness (1983)
* Cool Cats: Twenty-Five Years of Rock 'N' Roll Style (1983)
* Queen: The Magic Years (1987)
* Imagine: John Lennon (1988)
* Superstar: The Life and Times of Andy Warhol (1990)
* Travelling Light (1992)
* Inspirations (1997)
* Lou Reed: Rock and Roll Heart (1998)
* Mayor of the Sunset Strip (2003)

### Voce chi parla

* Omikron: The Nomad Soul (1999), di David Cage - Videoghjocu
* The Snowman (1982), di Dianne Jackson - filmu d'animazzione

### Attore di a televisione

* Theatre 625: The Pistol Shot (1968) - serie TV
* Baal (1982), d'Alan Clarke - filmu TV
* The Hunger (1997) - serie TV, da u 1999 à u 2000

### Attore micca protagunista

* The Virgin Soldiers (Regnu Unitu 1969), di John Dexter
* Yellowbeard (Stati Uniti, 1983), di Mel Damski
# Dasypyrum villosum

Dasypyrum villosum :
| Dasypyrum villosum ||
| Classifica scentifica ||
| Regnu | Plantae |
| Divisioni | Tracheophyta |
| Sottudivisioni | Spermatophytes |
| Ordini | Poales |
| Famiglia | Poaceae |
| Genaru | Dasypyrum |
| Nomu binuminali ||
| Dasypyrum villosum (L.) Borbás ||
Dasypyrum villosum hè una pianta chì faci parti di a famiglia di i Poaceae.

## Discrizzioni

Dasypyrum villosum hè una spezia di pianta arbacea annuali appartinendu à a famiglia di i Poaceae. Misura trà 30 è 100 cm d'altezza è pussedi fogli liniari da 10 à 20 cm di lunghezza. I spighetti sò aggruppati in pannochji leni è misurani trà 5 è 10 mm di lunghezza. I glumi sò pilosi è i lemmi sò ancu pilosi annantu à a so faccia esterna.

## Ripartizioni

Dasypyrum villosum hè urighjinaria d'Asia cintrali è d'Asia uccidentali. Hè prisenti in i righjoni muntosi di Afganistanu, di Iranu, Pacchistanu è Tagicchistanu. Cresci ancu in i righjoni aridi è mezi aridi di u nordu di l'India è u Nepali.
Dasypyrum villosum hè prisenti in Corsica.

## Tassunumia

Dasypyrum villosum hè stata discritta par a prima volta da u butanistu alimanu Friedrich August Marschall von Bieberstein in u 1808. Hè stata classificata in u genaru Triticum insin'à u 1987, data à a quali hè stata trasfirita in u genaru Dasypyrum. Hè ancu cunnisciuta sottu à i sinonimi siguenti : Triticum villosum, Agropyron villosum è Roegneria villosum.

## Cunsirvazioni

Dasypyrum villosum hè una spezia pocu cumuna è a so pupulazioni hè in calata par via di a distruzzioni di u so ambienti naturali. Hè classificata com'è spezia vulnerevuli da l'Unioni internaziunali par a cunsirvazioni di a natura (UICN). Misuri di cunsirvazioni sò nicissarii par pruteghja 'ssa spezia è prisirvà a so diversità genetica.

## Rifarimenti

* Jeanmonod D. & Gamisans J. (2013) Flora Corsica (2 ed), Edisud.

## Noti

* ↑ Jeanmonod & Gamisans (2013).

## Altri prugetti

* Dasypyrum villosum annantu à Wikimedia Commons.
# David Farragut

'Ssu artìculu hè in custruzzione. Pudete cuntribuisce à a so redazzione.
David Glasgow Farragut (1801-1870) fù un militare statunitense, u primu Vice-Admiral (viciamiragliu) (1864) è u primu Admiral (amiragliu) (1866) in a storia di a United States Navy.
# Dasyatis centroura

U farazzone :
| Dasyatis centroura ||
| Classifica scentifica ||
| Regnu | Animalia |
| Imbrancamentu | Chordata |
| Classa | Chondrichthyes |
| Ordine | Myliobatiformes |
| Famiglia | Dasyatidae |
| Generu | Dasyatis |
| Nome binuminale ||
| Dasyatis centroura Samuel L. Mitchill, 1815Taxon author not found, 1788 ||
U farazzone (Dasyatis centroura) hè una spezia di pesciu chì face parte di a famiglia di i Dasyatidae.

## Descrizzione

U farazzone si caratterizeghja da a so forma circulare è u so spinu brunu scuru incù machje nere. A so taglia pò aghjunghje insin'à 1,5 metru di diamitru.

## Ripartizione

Omu trova u farazzone in l'acque trupicale è subtrupicale di l'oceanu Atlanticu, in particulare à a larga di e coste di l'America suprana, di l'America cintrale è di l'America suttana, è ancu in u mare Terraniu. Priferisce i fondi rinosi è i scogli corallini.
Dasyatis centroura hè prisente in l'acque marine di Corsica.

## Biolugia

U farazzone hè una spezia ovuvivipara, ciò chì significheghja ch'è l'ovi si sviloppanu indrentu à a femina prima di sbuccià. E ghjovane raze nascenu vive è sò subitu subitu capace à nutà è cibà si. Si nutriscenu per u più di picculi pesci è di crustacei.

## Tassonumia

U farazzone pò qualchì volta esse cunfusa incù Dasyatis americana, una spezia simile ma più chjuca. Altri sinonimi inchjudenu Dasyatis sabina è Dasyatis say.

## Cunsirvazione

U farazzone hè una spezia vulnerabile per causa di a pesca eccessiva è di a distruzzione di u so ambiente naturale. Hè à spessu catturata à l'accasu in e rete di pesca destinati à altre spezie. E misure di cunsirvazione sò necessarie per pruteghje 'ssa spezia è assicurà a so sopravvivenza à longu andà.

## Riferimenti

* Rughjeru Miniconi, Parlata aghjaccina cittatina è paisana, Ed. A Barcella, 2017.

## Note

* ↑ Miniconi (2017).

## Altri prugetti

* Dasyatis centroura annantu à Wikimedia Commons.
# Dave Foley

'Ssu artìculu hè in custruzzione. Pudete cuntribuisce à a so redazzione.
David Scott "Dave" Foley hè un attore canadianu.
# Dave Grohl

'Ssu artìculu hè in custruzzione. Pudete cuntribuisce à a so redazzione.
David Eric "Dave" Grohl (14 di ghjennaghju 1969 in Warren, Ohio, SUA) hè un musicante statunitense.

## Biugrafìa

Fù batterista è cantadore à fondu di u gruppu musicale grunge Nirvana da u 1991 à u 1994. Oghje Grohl hè famosu cum'è u frontman di i Foo Fighters (da u 1995).
# David A. R. White

'Ssu artìculu hè in custruzzione. Pudete cuntribuisce à a so redazzione.
David Andrew Roy White (12 di maghju 1970) hè un attore americanu.
# Dasyatidae

Dasyatidae, pesci cartilaginei.

## Pesci

Dasyatis americana Dasyatis hastata Dasyatis brevicaudata Dasyatis pastinaca